Ragnar Christiansen

Ragnar Karl Viktor Christiansen (1922–2019)Dødsannonse i Aftenposten 21. februar 2019 var en norsk jernbanemann og politiker (Ap) som var ordfører i Nedre Eiker 1955 til 1957, stortingsrepresentant for Buskerud i fem perioder 1958–1977, statsråd i to ulike departement i 1970-åra og fylkesmann i Buskerud 1980-1988.Ap-veteranen Ragnar Christiansen er død - Aftenposten 18. februar 2019Minneord: Ragnar Christiansen. - Drammens Tidende 28. februar 2019Nekrolog av Jonas Gahr Støre - Aftenposten 8. mars 2019

 Liv og virke 
Ragnar Christiansen ble født i Drammen og vokste opp på Solbergelva i Nedre Eiker. Han hadde sin yrkesbakgrunn fra Norges Statsbaner. Ragnar Christiansen var far til professor Vidar Christiansen ved Økonomisk institutt ved Universitetet i Oslo.

Han var stortingsrepresentant fra Buskerud fra 1958 til 1977 og vararepresentant i periodene 1950–1953 og 1954–1957. Som vararepresentant møtte han det meste av perioden 1950–53, etter at den faste representanten Lars Breie ble utnevnt til riksrevisor i november 1950. Har oppsummerende referat om hvem som møtte fra hvert valgdistrikt i forrige periode, inkludert statsråder og stedfortredere.

Christiansen var finansminister 17. mars 1971–18. oktober 1972 i Trygve Brattelis første regjering og samferdselsminister 15. januar 1976–11. januar 1978 i Odvar Nordlis regjering. 

Han var fylkesrådmann i Buskerud fylkeskommune 1978–80, og fylkesmann i Buskerud fra 1980 til 1988. Han ledet kommune- og fylkesinndelingsutvalget som i 1992 la fram en NOU om kommunestrukturen i Norge.

Han var formann i Forbrukerrådet 1953-1960 og i Buskerud Arbeiderparti 1955-1966.

I 2006 utga han memoarboken Fra storting og styringsverk. Erindringer fra et liv i politisk arbeid (ISBN 9788292611029). Han skrev en omtale av  Trygve Bratteli i festskriftet til Bratteli i 1980.

 1958–1961: medlem av Stortingets forsvarskomité
 1961–1965: medlem av Finans- og tollkomitéen
 1965–1969: medlem av Den utvidede utenriks- og konstitusjonskomitéen
 1965–1969: nestformann i Finans- og tollkomitéen
 1965–1969: nestformann i Finanskomitéen
 1969–1973: medlem av Den utvidede utenriks- og konstitusjonskomitéen
 1969–1973: nestformann i Finanskomitéen
 1969–1973: medlem i Industrikomitéen
 1973–1977: formann i Finanskomitéen
 1973–1977: medlem av Den utvidede utenriks- og konstitusjonskomitéen
 1973–1977: medlem av Valgkomitéen

Referanser

 Eksterne lenker 


Kategori:Norske finansministre
Kategori:Norske samferdselsministre
Kategori:Ap-statsråder
Kategori:Statsråder i Regjeringen Bratteli I
Kategori:Statsråder i Regjeringen Nordli
Kategori:Stortingsrepresentanter fra Ap
Kategori:Stortingsrepresentanter for Buskerud
Kategori:Stortingsrepresentanter 1950–1953
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Fylkesmenn i Buskerud
Kategori:Ap-ordførere i Buskerud
Kategori:Ordførere i Nedre Eiker
Kategori:Personer fra Drammen kommune